
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	17 martie 2009

	Nr.
	27/267


R A P O R T

asupra propunerii legislative pentru modificarea Legii nr.578/2004 privind acordarea unui ajutor lunar pentru soţul supravieţuitor

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 452 din 23 iunie 2008, cu dezbaterea pe fond, în procedură obişnuită, a propunerii legislative pentru modificarea Legii nr.578/2004 privind acordarea unui ajutor lunar pentru soţul supravieţuitor.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.285/11.03.2008)
· avizul negativ al Comisiei juridice, de disciplină şi imunităţi (nr.31/691/17.09.2008) 
· avizul negativ al Comisiei pentru buget, finanţe şi bănci (nr.327/04.03.2009)
· punctele de vedere negative ale Guvernului (nr.873 din 10.04.2008 şi nr.91/552/DRP din 10.02.2009).


Propunerea legislativă are ca obiect de reglementare modificarea Legii nr.578/2004 privind acordarea unui ajutor lunar pentru soţul supravieţuitor, cu modificările şi completările ulterioare, în scopul reintroducerii pensiei medii anuale prognozate, ca etalon pentru acordarea ajutorului lunar soţului supravieţuitor.

Comisia propune Plenului Camerei Deputaţilor respingerea iniţiativei legislative întrucât reintroducerea „pensiei medii prognozate” nu conduce la simplificări în acordarea ajutorului, ci, dimpotrivă, ar crea dificultăţi în aplicare, având în vedere faptul că pensia medie prognozată nu este stabilită prin acte normative sau alte acte emise de instituţii acreditate prin lege să-i confere valabilitate, legalitate şi unicitate şi să elimine astfel arbitrariul în stabilirea prestaţiei. 
Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 11 martie 2009 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale:
· d-l Marius Lazăr – Secretar de Stat 

· d-na Mihaela Grecu – director.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Propunerea legislativă a fost respinsă de Senat în şedinţa din 18 iunie 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Victor Paul Dobre


Kerekes Károly 

Şef serviciu, 

Consilier Elena MESAROŞ

Întocmit,

Expert Adriana Emilia BREAZU

